En chunio de 1941 dimpués de bellas crisis politicas Rumanía entra en guerra contra a URSS fendo liga con Alemanya. Besarabia y Bucobina son recuperadas y s'adibe a Rumanía o districto de Yedisán con Odessa, manimenos a derrota en Stalingrado fa que en abril de 1944 l'exercito royo sovietico siga ya en a muga de Rumanía, que ye invadida ya o 20 d'agosto. O 23 d'agosto un golpe d'estau da o poder a lo rei Miguel, que deposa a Antonescu y fa que Rumanía cambie de bando, declarando a guerra a Alemanya y Hongría.